Mauser C96

KinnigBroDoarePistolenn damaotomatekMont en-droTennata dre argil berrMunisionoù7,63 × 25 mm Mauser (standart)9 × 25 mm Mauser9 × 19 mm Parabellum7,65 × 21 mm Parabellum.45 ACP8 mm GasserProduerienMauserAstra y Unceta, CíaMare produiñ1896 - 1937Skouerennoù produetOuzhpenn 1.100.000Perzhioù teknikelMas (hep kartouchenn)1,130 kgHirder312 mmHirder ar c'hanol140 mmHed-tenn pleustrek150-200 mTizh mont e-maez ar boledoùEtre 350 ha 425 m/sEndalc'hKarger diabarzh pourvezet gant laonennoù-kargañ 6 pe 10 kartouchennLezennRummad e Bro-C'hallB
Ar Mauser C96 zo ur bistolenn damaotomatek alaman ijinet gant ar vreudeur Feederle, a laboure evit an embregerezh Mauser LARRIBÈRE Christophe, Le Mauser C96, sceptre des seigneurs de la guerre, e Sciences & Vie Guerres & Histoire n°71, miz C'hwevrer 2023, pp.84-85. Produet e voe etre 1896 ha 1937. Kambret e oa da gentañ evit ar munisionoù 7,63 × 25 mm Mauser.

 Deskrivadur 
Kinniget e voe kentpatrom kentañ ar C96 e miz Meurzh 1895. Gant sikour Wilhelm II e voe lañset ar produiñ. Plijet e oa ar Kaiser gant al lamm a c'halled stagañ ouzh dornikell ar bistolenn evit implijout anezhi evel ur garabinenn ha tennañ resisoc'h, pa oa diaes dezhañ implijout e vrec'h kleiz. Daoust d'he fouez uhel e oa fiziapl ha resis McNAB Chris, Armes à feu Encyclopédie visuelle, L'Imprévu, 2022, p. 69, ha dont a reas da vezañ poblek e-touez ofiserien kalz armeoù european a-raok 1914. Pourvezet e oa gant ul laonenn-gargañ 6 pe 10 kartouchenn. Servijout a reas kalz ar C96 etre daouarn an ofiserien alaman da vare ar Brezel-bed Kentañ. Goude 1919 ha Feur-emglev Versailhez e voe produet stummoù berroc'h o c'hanol anvet Bolo DAUBRESSE Alain, Mauser C96, littlegun.info (lennet d'ar 15/07/2024). Roet e voent d'ar polis alaman dreist-holl.

Ar braz eus skouerennoù ar C96 a voe ezporzhiet da Sina, e-lec'h ma oa difennet da gas fuzuilhoù abalamour da stad distabil ar vro e deroù an XX kantved : a-drugarez d'he lamm a c'halled ouzhpennañ ha d'he galloud par da hini ur garabinenn e roas ar C96 an tu da vont dreist embargo kalz broioù european. Kalz kopiennoù a voe produet en Euskal Herria, gant Astra pe Beistegui da skouer.

An M712 zo ur stumm aotomatek eus ar C96, produet gant Mauser adalek 1931 Thomas Anderson, M712 « Schnellfeuer » war LAI Publications, 13/12/2022 (pellgarget d'ar 04/09/2025).

 En Istor 
 Winston Churchill a implije ur Mauser C96 da vare e emgannoù en Afrika etre 1898 ha 1900. Lesanvet e oa an arm Broomhandle pistol (« troad skubelenn ») gant ar Saozon abalamour d'e stumm.
 Pistolennoù Mauser C96 a voe implijet da lazhañ Nikolaz II Rusia (1918), ar c'hentañ ministr spagnolat Eduardo Dato (1921) hag ar roue Aleksandr I Yougoslavia (1934).
 An dudenn Thomas Shelby a implij ur C96 er stirad Peaky Blinders (2013-2022).
 Dre ma chomas ar C96 an arm-dorn galloudusañ betek 1935 ha donedigezh an .357 Magnum e voe priziet evel arouez galloud gant kalz ofiserien rusian, turk, breizhveurat, emired pe pennoù brezel sinaat.

 Daveennoù 

Rummad:Pistolennoù
Rummad:Armoù Alamagn
Rummad:Armoù ar Brezel-bed Kentañ
Rummad:Armoù ar Brezel Goañv